REPUBLIKA SLOVENIJA

# MINISTRSTVO ZA DELO, DRUŽINO,

**SOCIALNE ZADEVE IN ENAKE MOŽNOSTI**

Štukljeva cesta 44, 1000 Ljubljana

# OBVESTILO POSAMEZNIKOM PO 13. ČLENU SPLOŠNE UREDBE O VARSTVU PODATKOV (ang. GDPR) GLEDE OBDELAVE OSEBNIH PODATKOV V OKVIRU JAVNEGA POZIVA ZA PREDSTAVNIKA NEVLADNIH ORGANIZACIJ V SVETU JAVNEGA ZAVODA HIŠA ZA OTROKE

1. **Naziv in kontaktni podatki upravljavca:**

Ministrstvo za delo, družino, socialne zadeve in enake možnosti (v nadaljevanju: ministrstvo), Štukljeva cesta 44, 1000 Ljubljana, tel. št. 01 369 77 00, e-pošta: gp.mddsz@gov.si

# Kontaktni podatki pooblaščene osebe za varstvo osebnih podatkov (ang. DPO):

tel. št. 01 369 77 77, e-pošta: dpo.mddsz@gov.si

# Vrste osebnih podatkov in namen obdelave osebnih podatkov:

Ministrstvo v postopku javnega poziva za imenovanje predstavnika nevladnih organizacij v svet javnega zavoda Hiša za otroke obdeluje naslednje osebne podatke kandidatov:

1. Osebne podatke, navedene v prijavnem obrazcu, vključno z imenom in priimkom, datumom rojstva, naslovom prebivališča, kontaktnimi podatki (elektronski naslov, telefonska številka), predstavitvenim pismom, podatke iz priloženega življenjepisa v obliki Europass, osebne podatke iz izjave o izpolnjevanju pogojev in kriterijev, za namen izvedbe izbirnega postopka ter namen evidentiranja dokumentarnega gradiva.
2. Kontaktne osebne podatke imenovanega predstavnika (ime, priimek, elektronski naslov in telefonsko številko) ministrstvo posreduje javnemu zavodu Hiša za otroke, za namen komunikacije s predstavnikom.

# Pravna podlaga:

Pravna podlaga za obdelavo osebnih podatkov v izbirnem postopku ter posredovanje javnemu zavodu je osebna privolitev v skladu s točko (a) prvega odstavka člena 6 Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter razveljavitvi Direktive 95/46/ES (UL EU, L 119, z dne 4. maja 2016, Splošna uredba o varstvu podatkov, angl. General Data Protection Regulation) (v nadaljnjem besedilu: Splošna uredba).

Pravna podlaga za vodenje osebnih podatkov v informacijskem sistemu za vodenje evidence dokumentarnega gradiva je izpolnitev zakonske obveznosti v skladu s točko (c) prvega odstavka člena 6 Splošne uredbe in 6. odstavek 74. a člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23).

# Uporabniki ali kategorije uporabnikov osebnih podatkov, če obstajajo:

Uporabniki osebnih podatkov so: pogodbeni obdelovalec, ki skrbi za vzdrževanje in tehnično podporo informacijskega sistema za vodenje evidence dokumentarnega gradiva, ministrstvo in javni zavod Hiša za otroke.

# Obdobje hrambe osebnih podatkov ali, kadar to ni mogoče, merila, ki se uporabljajo za določitev tega obdobja:

Podatki vseh prijavljenih kandidatov se obdelujejo v času izbirnega postopka. Podatki izbranega kandidata se obdelujejo v času postopka imenovanja s strani ministra, pristojnega za družino, ter posredovanja podatkov javnemu zavodu Hiša za otroke. Kot dokumentarno gradivo se osebni podatki hranijo kot arhivsko gradivo.

# Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov:

Posameznik lahko zahteva dostop do osebnih podatkov, ki se nanašajo nanj, ter pravico do popravka oz. dopolnitve in pravico do omejitve obdelave.

Za podatke, ki se obdelujejo na podlagi privolitve, ima posameznik poleg zgoraj navedenih pravic, tudi pravico do izbrisa in prenosa.

Zahtevo za uveljavljanje pravic posameznik posreduje na elektronski naslov: gp.mddsz@gov.si ali

na naslov Štukljeva ulica 44, 1000 Ljubljana.

V zvezi z uresničevanjem pravic se posameznik lahko posvetuje s pooblaščeno osebo za varstvo

osebnih podatkov.

# Informacija o pravici do preklica privolitve, kadar obdelava temelji na privolitvi:

# Privolitev lahko posameznik kadar koli prekliče s pisnim obvestilom na elektronski naslov: gp.mddsz@gov.si ali na naslov Štukljeva cesta 44, 1000 Ljubljana, ne da bi to vplivalo na zakonitost obdelave podatkov, ki se je na podlagi privolitve izvajala do njenega preklica.

# Informacija o pravici do vložitve pritožbe pri nadzornem organu:

Pritožbo lahko posameznik poda Informacijskemu pooblaščencu (naslov: Dunajska 22, 1000

Ljubljana, e-pošta: gp.ip@ip-rs.si, tel. št. 01 230 97 30, spletna stran: [www.ip-rs.si](http://www.ip-rs.si/)).

# Ali je zagotovitev osebnih podatkov zakonska ali pogodbena obveznost:

Posameznik se prostovoljno odloči, ali se bo prijavil na Javni poziv za predstavnika ustanovitelja v svetu javnega zavoda Hiša za otroke.

# Ali mora posameznik zagotoviti osebne podatke ter kakšne so morebitne posledice, če

**jih ne zagotovi:**

Posameznik mora za sodelovanje v postopku javnega poziva zagotoviti osebne podatke, ki so zahtevani v javnem pozivu in prijavnem obrazcu (identifikacijski in kontaktni podatki, podatki o izobrazbi in delovnih izkušnjah ter podatki o izpolnjevanju pogojev in omejitev). Če posameznik teh podatkov ne posreduje, ministrstvo njegove prijave ne more obravnavati, posledično pa kandidat ne more sodelovati v postopku izbire za predstavnika nevladnih organizacij v svetu javnega zavoda Hiša za otroke.